### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. juni har vedtaget Magistratens foranstående indstilling af 2. juni 2020.

Offentlig fremlæggelse af forslag til Lokalplan 1129 Ny indgangsbygning med forplads til Den Gamle By ved Ceres krydset og tillæg nr. 73 til Kommuneplan 2017.

### Resumé

Lokalplan 1129 gælder for et område i den sydlige del af Den Gamle By og [adresse] have. Området afgrænses mod nordvest af [adresse], som er en intern vej i [adresse], og [adresse]. Mod syd / sydvest afgrænses området af [adresse] samt mod nord og øst af [adresse]. Mod syd ligger [adresse].

Lokalplanområdet er ca. 0,2 ha stort, beliggende i byzone og offentlig ejet, men anvendes af Den Gamle By.

Den Gamle By er et statsanerkendt, landsdækkende kulturhistorisk specialmuseum, organiseret som selvejende institution.

På baggrund af anmodning fra den selvejende institution påtænkes der udarbejdet en lokalplan for ovennævnte område.

Formålet med lokalplanen er at give mulighed for, at området kan anvendes til en ny hovedindgang til Den Gamle By samt en forplads til denne. Forpladsen er overgangen til den sydligste del af [adresse].

Den nye bygning kan opføres i 3 etager og bliver ca. 1.500 m2 stort.

Lokalplanforslaget er ikke i overensstemmelse med kommuneplanen, da det er nødvendigt at justere afgrænsningen mellem to rammeområder. Lokalplanforslaget er derfor ledsaget af et tillæg til kommuneplanen.

Der har ikke været afholdt en forudgående offentlig høring om ændring af kommuneplanen, da ændringerne ikke vurderes at være principielle.

Der vil blive udarbejdet en brugsaftale mellem Den Gamle By og Teknik og Miljø omkring anvendelsen, vedligeholdelsen og udseendet af den sydligste del af [adresse] mellem den nye hovedindgang og [adresse].

### Indstilling

Det indstilles,

At 1) forslag til Lokalplan nr. 1129 godkendes til offentlig fremlæggelse,

At 2) forslag til Tillæg nr. 73 til Kommuneplan 2017 godkendes til offentlig fremlæggelse,

At 3) Byrådet bemyndiger Teknik og Miljø til indgåelse af brugsaftale med Den Gamle By

### Sagens forløb

27-05-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-06-2020 Magistraten

Fremsendes til [adresse] med bemærkning, at Magistraten i mødet den 2. juni 2020 anbefaler, at byrådet tiltræder Magistratsafdelingen for Teknik og Miljøs indstilling af 20. maj 2020.

Kristine Olesen deltog ikke i sagens behandling.

 10-06-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. juni har vedtaget Magistratens foranstående indstilling af 2. juni 2020.